Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 22. apríla 2008

Materiál číslo: 169/2008

K bodu: Správa o uplatňovaní zákona NR SR č. 211/2000 Z. z. o slobodnom prístupe k informáciám v podmienkach Miestneho úradu mestskej časti Bratislava-Petržalka  za rok 2007.

Predkladá:					Návrh uznesenia:

Marián Miškanin				Miestne zastupiteľstvo mestskej časti Bratislava- prednosta						Petržalka
			 
						berie na vedomie
Prerokované:					 
v miestnej rade 		Správu o uplatňovaní	zákona NR SR č. 211/2000 
dňa 22.4.2008	Z. z. o slobodnom prístupe k informáciám v podmienkach Miestneho úradu mestskej časti Bratislava-Petržalka v roku 2007				

Spracovateľ:					
PhDr. Denisa Paulenová
odd. organizačných vecí

Správa
o uplatňovaní zákona NR SR č. 211/2000 Z. z. o slobodnom prístupe k informáciám v podmienkach Miestneho úradu mestskej časti Bratislava-Petržalka

Správa o uplatňovaní zákona č. 211/2000 Z. z. od 1. januára 2007 do 31. decembra 2007  v podmienkach Miestneho úradu mestskej časti Bratislava-Petržalka (ďalej len „miestny úrad“) je predkladaná v súlade s plánom práce orgánov mestskej časti Bratislava-Petržalka.

		Právo na informácie je v Slovenskej republike garantované ústavou a inými dokumentami o ľudských právach. Prijatie zákona č. 211/2000 Z. z. o slobodnom prístupe k informáciám a o zmene a doplnení niektorých zákonov poskytlo občanom zákonný rámec prístupu k informáciám. Zákon o slobodnom prístupe k informáciám definuje osoby, ktoré sú povinné zverejňovať údaje, určuje, ktoré informácie sú prístupné a kedy môže dôjsť k obmedzeniu ich zverejnenia. Zákon ďalej hovorí o tom, akou formou sa žiada o informácie, ako a v akej lehote sa na ne odpovedá a ustanovuje tiež opravné prostriedky a sankcie za porušovania zákona. 

V podmienkach miestneho úradu je kontaktnou zamestnankyňou vo veci prijímania a evidencie podaní vyplývajúcich zo zákona NR SR číslo 211/2000 Z. z. pracovníčka oddelenia organizačných vecí. Vybavenie dožiadania vo veci informácií zabezpečujú vecne príslušné organizačné útvary miestneho úradu a zodpovedným zamestnancom za celkovú realizáciu úloh vyplývajúcich z vyššie citovaného zákona na úrade je prednosta miestneho úradu. Odvolacím orgánom je starosta mestskej časti Bratislava-Petržalka.
	
Informácie, ktoré súvisia s miestnym úradom a mestskou časťou je možné získať oboznámením sa s obsahom písomností na vývesných úradných tabuliach, vo vestibule budovy miestneho úradu a pred budovou miestneho úradu na Romanovej ulici. Ďalej sú informácie zverejnené na internetovej stránke www.petrzalka.sk, prípadne sa dajú získať na základe žiadosti doručenej na miestny úrad. Žiadosť je možné podať písomne v podateľni miestneho úradu na Kutlíkovej ul. č. 17 na prízemí, každý pracovný deň. Žiadosť je možné doručiť aj prostredníctvom elektronickej pošty na adrese petrzalka@petrzalka.sk, alebo prostredníctvom faxu a jeho číslo je 6381-4964. Žiadosť o poskytnutie informácií sa môže podať aj osobne (ústne) na príslušnom útvare miestneho úradu do zápisnice, alebo v podateľni.

V zmysle § 5 ods. 6 uvedeného zákona zverejňuje mestská časť Bratislava-Petržalka ako povinná osoba po dobu jedného roka od vkladu do katastra aj informácie o odpredaji nehnuteľného majetku – pozemkov v k.ú. Petržalka schváleného na zasadnutí Miestneho zastupiteľstva mestsekj časti Bratislava-Petržalka.

	Od 1.1. 2007 do 31.12. 2007 prijal miestny úrad celkom 82 žiadostí o sprístupnenie informácií.  Boli to informácie, ktoré sa týkali činností oddelení miestneho úradu	

a/ oddelenie  územného rozvoja a dopravy:  10
-	2x - výstavba Diagnosticko-rehabilitačného centra na Veľkom Draždiaku – (raz bola poskytnutá čiastočná informácia + vydané Rozhodnutie o nesprístupnení  - informácia nie je k dispozícii) 
-	povolenie na oplotenie pre fy ELVIS, s.r.o. – doručenie kópií povolení
-	vydanie koloaudačného rozhodnutia stavby BVH Cargo Partner –Logistic Center
-	stavebné práce v byte (či ide o priestupok z dôvodu hluku, či sa zohľadňuje ZŤP pri vydávaní povolenia)
-	plánovaná výstavba v okolí Znievskej – Budatínskej – Lietavskej ul. z dôvodu kúpy bytu v danej lokalite
-	všetky dostupné informácie o Petržalka City
-	Šrobárovo nám. - poskytnutie nájomnej zmluvy na pozemok,  zaslanie kópie stanoviska k investičnému zámeru pre spoločnosť AMIGOS Holding, poskytnutie kópie katastrálnej mapy Šrobárovho námestia
-	UŠ Petržalka City – vyžiadanie pripomienok občanov, stanovisko odboru ŽP
-	vlastníctvo parkoviska pri OC Carrefour

b/ finančné oddelenie: 2
-	poskytnutie dotácií a darov z prostriedkov mestskej časti Petržalka za 2. polrok 2005
-	poskytnutie dotácií a darov z prostriedkov mestskej časti Petržalka za 1. polrok 2006 a fotokópie prvých strán rozsudkov, súdnych sporov, v ktorých bola MČ účastníkom

c/ oddelenie správy miestneho majetku:  10
-	informácia o úhrade 45% časti sumy za odpredaj pozemku pre p. Vavroviča
-	parcela. č. 3169/1 – vydané územné rozhodnutie, stavebné povolenie, nájomná zmluva
-	pozemok, par. č. 5284 – zmluva, doba nájmu pre spoločnosť BigBoard Slovensko
-	2x -či bol podaný návrh na odkúpenie pozemkov na Šrobárovom nám 
-	parcely č. 5105/178, 5105/88, 5109/3 – vlastník, vybudované pozemné komunikácie, druh
-	transformácia Bytového podniku Petržalka – projekt, materiál, uznesenia...
-	3x - školnícky byt na Tematínskej 10 – vyžiadanie si fotokópie zmlúv s firmou Global plus (kedy sa súkromná firma Global plus, s.r.o stala správcom bytu na bývalej ZŠ Tematínska 10 + fotokópie listov, ktorými mu bola táto skutočnosť oznámená (1x bolo vydané rozhodnutie – neuzavretý dodatok zmluvy)

d/ oddelenie  životného prostredia:  5
-	dotazník – monitoring chovu spoločenských zvierat
-	vyžiadanie kópie rozhodnutí o výrube stromov na Betliarskej ul., kópia územného rozhodnutia o stavbách a stavebného povolenia k stavbe na Betliarskej ul.
-	nebezpečné odpady v Petržalke za roky 2005, 2006, miestny územný systém ekologickej stability
-	výstavba a predaj pozemkov na Krasovského napriek prísľubu na vybudovanie parčíka – klauzula o poskytnutí finančných prostriedkov na Konto zelene
-	poskytnutie údajov k odpadom (poplatky - výška, spôsob stanovenia, množstvo, separovanie)

e/ oddelenie územného konania a stavebného poriadku:  24
-	dokumentácia (kópie) ku kolaudačnému rozhodnutie k bytu na Černyševského 12 
-	zoznam pozemkov v k. ú Petržalka, ktoré sú v stavebnej uzávere v okolí Chorvátskeho ramena s vyznačením v katastrálnej mape na žiadosť p. Pätoprstej (vydané rozhodnutie – informácia nie je k dispozícii z dôvodu, že archív stavebného úradu je na mestskej časti len od r. 2003)
-	povolenie na búracie práce v byte T. Majchráka, Ševčenkova 3
-	informácie o subjektoch, ktorým stavebný úrad nariadil odstránenie stavby, udelil dodatočné stavebné povolenie, udelil sankcie
-	fotokópie povolení, rozhodnutí vydaných pre CENTRALCHEM, s.r.o. Banská Bystrica vo veci odstránenia stavby „Sklad olejov“
-	stav výrubového, územného alebo stavebného konania – Digital Park II, Petržalka City, Vista Tower
-	zoznam subjektov, ktorí realizovali, realizujú výstavbu líniových stavieb pod povrchom zeme a kópiu vydaných rozhodnutí na túto výstavbu
-	2x - nájomná zmluva MČ Petržalka – AKZENT Media – doba nájmu, zmeny, vydanie povolenia 
-	zápisnica z kolaudačného rozhodnutia na stavbu rodinného domu na Novobanskej 5
-	nájomná zmluva MICROM – MČ Petržalka, stavby na pozemku, poskytnutie kópie ÚR, stavebného povolenia
-	2x - stavba ANDALEX, Švabinského  (územné, stavebné a kolaudačné konanie)
-	poskytnutie kópie dokumentov ohľadom stavieb pred bytovým domom – par. č. 2181 z roku 1982 (vydané rozhodnutie – informácia nie je k dispozícii, archív stav. úradu je na mestskej časti len od r. 2003)
-	ÚP informácia k pozemkom par. č. 689/19 v MČ Čunovo – (odstúpená inej povinnej osobe - MČ Čunovo)
-	vydanie územného rozhodnutia alebo stavebného povolenia na dom v Rusovciach, parc. č. 404, 405
-	poskytnutie kópie kolaudačného rozhodnutia na stavby č. 1090, 1089, 8886, 8887
-	zásah do vlastníckych práv, stavebné konanie fy AM Group
-	4x - Polyfunkčné centrum na Rusovskej ceste (informácie, kópie rozhodnutí, odpovedí...)
-	2x - Polyfunkčné centrum Petržalka - Zadunajská cesta – BYTCorp informácie,  opatrenia mestskej časti za porušenie stavebného zákona voči stavebníkovi 

f/ organizačné oddelenie:  7
-	finančné náležitosti poslanca Balogha za rok 2006
-	zápisnica z rokovania MZ 27.2.2007 (uznesenia a materiály k voľbe riaditeľov miestnych podnikov)
-	výmena pozemkov kvôli výstavbe električkovej trate, reakcia na správy v médiách (vydané rozhodnutie – informácia nie je k dispozícii, odkaz na magistrát)
-	personálne zmeny v mestskej časti po komunálnych voľbách
-	vyžiadanie si dokumentov MČ (organizačný, pracovný poriadok, zásady hospodárenia s majetkom)
-	2x - Ing. Ján Mrva – zápis do zoznamu voličov, evidencie obyvateľov – dokedy, na základe čoho bol vyškrtnutý – (vydané rozhodnutie – informácia nie je k dispozícii nakoľko zoznam voličov sa priebežne mení z dôvodu permanentnej aktualizácie; v druhom prípade nebolo rozhodnuté, nakoľko osoba, ktyorej sa informácia týka, nebola jednoznačne určená.

g/ odd.  školstva, kultúry a športu:  10
-	počet povolených – zamietnutých zhromaždení občanov	
-	dátum povolenia užívania parkoviska TESCO pre kolotoče
-	kópia záznamu z výberového konania na funkciu riaditeľa ZŠ Nobelovo nám (odstúpená inej povinnej osobe -  na ZŠ Nobelovo nám. 6)
-	6x - Spor rodičov s vedením školy ZŠ Lachova 1  6x
-	zaslanie zoznamu voľných nebytových priestorov v MŠ

h/ starosta:  1
-	stretnutia so starostom – počet evidovaných žiadostí, stretnutí, nevybavených, kedy mu bude pridelený termín

i/ oddelenie sociálnych vecí:  1
-	prehľad nákladov na činnosť opatrovateľskej služby

j/ odd. podnikateľských činností: 7
-	existencia objektu na Znievskej 27 a výkon podnikateľskej činnosti
-	garážové stojiská – počty – zmluvy, voľné, žiadosti o zmenu z dôvodu zatekania, spôsob riešenia zatekania
-	registrácia bagetérie Fedinka (odložená -po výzve na doplnenie identifikačných údajov žiadateľ nereagoval)
-	2x - zoznam voľných nebytových priestorov, cenník (1x odstúpené inej povinnej osobe – Bytový podnik Petržalka)
-	povolenie na prevádzkovanie letnej terasy pre fy Cordexgastro – rozsah, či bolo začaté priestupkové konanie
-	zoznam uskutočnených hovorov na linku č. 159 (MsP) s hlásením o porušovaní nočného kľudu na Pečnianskej ul. zo zariadení Parking Club a BGC café

k/ bytové oddelenie: 3
-	informácia o byte na Medveďovej 30 (odložená - po výzve na špecifikáciu informácie žiadateľka nereagovala)
-	2x - zaslanie dokumentov (protokol, zápis, zistenie, výsledok kontroly) z prešetrenia užívania bytu na Medveďovej 32 

l/ oddelenie vnútornej správy – ref. PPaM: 1
-	vyplácanie odstupného a odchodného podľa Kolektívnej zmluvy

m/ oddelenie technických činností: 1
-	Schody na Krásnohorskej č. 1 -3 (dôvod uzatvorenia, kto ich dal uzatvoriť, dátum sprístupnenia) - odstúpená inej povinnej osobe – Magistrát hl. mesta SR

n/ referát informatiky: 1
-	vyplnenie dotazníka – Využívanie geografických údajov a geografických systémov v Petržalke 

Zhrnutie:
V porovnaní s rokom 2006 došlo k nárastu počtu žiadostí o 34 (v roku 2006 úrad obdržal 48 žiadostí o informácie).
	Všetky žiadosti o sprístupnenie informácií boli vybavené v súlade so zákonom
č. 211/2000 Z. z. a na požadované informácie bola daná odpoveď. Sprístupnených bolo 66 žiadostí o informáciu.
Odstúpených inej povinnej osobe z dôvodu vecnej príslušnosti bolo 6 žiadostí (magistrát, bytový podnik, iná mestská časť). 
Dve žiadosti boli odložené z dôvodu, že po vyzvaní žiadateľa na doplnenie, resp. upresnenie požadovaných informácií, tento nereagoval. 
	Celkovo bolo vydaných 7 rozhodnutí o nesprístupnení informácie. Rozhodnutie o úplnom nesprístupnení informácie bolo vydané v 5 prípadoch a to z dôvodu, že išlo o informácie, ktoré nemá povinná osoba k dispozícii.
	 Jedenkrát bolo odpovedané, no nerozhodnuté v danej veci z dôvodu nejednoznačného určenia osoby, ktorej sa informácia týka.
Čiastočná informácia bola poskytnutá v 2 prípadoch. V zmysle zákona rozhodnutie o nesprístupnení informácie povinná osoba vydá aj v prípade, že nemá k dispozícii požadovanú časť informácie. Takéto rozhodnutia boli 2.
		
	V súvislosti s vybavením informácie boli v troch prípadoch (úsek stavebného poriadku, odd. miestneho majetku) uplatnené poplatky vo výške 337,- Sk. Zákonom stanovené 8-dňové lehoty na vybavenie boli dodržané. Väčšina odpovedí bola vybavená poštou. Na požiadanie bol informácia sprístupnená elektronickou poštou, ako aj nahliadnutím do spisu, o čom bol vykonaný záznam v spise.

	Materiál bol prerokovaný v Miestnej rade mestskej časti Bratislava-Petržalka dňa 22.4.2008, ktorá ho uznesením č. 183 odporučila miestnemu zastupiteľstvu zobrať na vedomie.

	Žiadosti o sprístupnenie informácie, ako aj odpovede na nich, ako už bolo uvedené, sa nachádzajú na oddelení organizačných vecí, kde je možné do jednotlivých spisov nahliadnuť.